KOMISIA DOPRAVY
Miestneho zastupiteľstva Mestskej časti Bratislava - Ružinov

Z Á P I S N I C A

zo zasadnutia Komisie dopravy konaného dňa 

16.04.2018	

Prítomní:         Poslanci:
Jusko Pavol, Dr.	podpredseda komisie	
Gajdoš Marián, MVDr.	člen komisie	
Matúšek Jozef, Mgr.	člen komisie	
Sloboda Vladimír, Ing.	člen komisie	
                              Za občanov:
Košinár Vladimír, Dr.	člen komisie	
                              Hostia:
Szökeová Alexandra, Mgr.	vedúca Odboru územného plánu, regionálneho rozvoja a dopravy	
Illa ladislav, Ing.	referent dopravy	
Rusnáková Patrícia, Ing. arch.	referent územného plánu

Šebová Marianna, Ing.	kancelária starostu	

Neprítomní:    Poslanci:
Hrapko Peter, Ing.	predseda komisie	

P R O G R A M:

č.	NÁZOV PRÍSPEVKU	PREDKLADATEĽ	
1.	Otvorenie	Ing. Peter Hrapko	
2.	Návrh všeobecne záväzného nariadenia mestskej časti Bratislava-Ružinov č. .../2018 z ......2018 o podmienkach organizovania a uskutočňovania zhromaždenia obyvateľov mestskej časti	Ing. Marianna Šebová	
3.	Ponuka Magistrátu hl. mesta SR Bratislavy na vytipovanie miest v Mestskej časti Bratislava-Ružinov pre osadenie cyklosčítačov na cyklotrasách	Patrícia Rusnáková, Ing. arch.	
4.	Zásobník návrhov na obstaranie projektovej dokumentácie pre rekonštrukcie komunikácií a chodníkov v Mestskej časti Bratislava-Ružinov	Alexandra Szökeová, Mgr.	
5.	Prechody pre chodcov	Ladislav Illa, ing.	
6.	Rôzne: Odmeňovací poriadok
            Prešovská - parkovisko	Pavol Jusko Dr.
Jozef Matúšek Mgr.	

K bodu č. 1

Otvorenie

	Člen komisie Ing. Vladimír Sloboda, poverený vedením Komisie dopravy predsedom komisie Ing. Petrom Hapkom, privítal všetkých prítomných členov komisie a hostí a oboznámil ich s predloženým programom Komisie dopravy, ktorý si mohli vopred preštudovať. V zápätí zahájil ustanovujúce rokovanie, ale vopred presunul prejednávanie bodu 5 hneď po bode 1, s čím všetci záčastnení súhlasili. 

	Dvaja členovia komisie sa omeškali, čo sa odzrkadlilo na hlasovaní.

K bodu č. 2 

Návrh všeobecne záväzného nariadenia mestskej časti Bratislava-Ružinov č. .../2018 z ......2018 o podmienkach organizovania a uskutočňovania zhromaždenia obyvateľov mestskej časti

	Bola prednesená otázka, či je verejné zhromaždenie v súlade s verejným zhromaždením na Magistráte.

	Členovia Komisie dopravy odsúhlasili návrh všeobecne záväzného nariadenie mestskej čast Bratislava-Ružinov č. .../2018 z .../2018 o podmienkach organizovania a uskutočňovania zhromaždenia obyvateľov mestskej časti.

Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
4	4	0	0	
PRIJATIE NÁVRHU	prijatý	

K bodu č. 3

Ponuka Magistrátu hl. mesta SR Bratislavy na vytipovanie miest v Mestskej časti Bratislava-Ružinov pre osadenie cyklosčítačov na cyklotrasách

	S problematikou osadenia cyklosčítačov na území Mestskej časti členov komisie dopravy oboznámila členov Komisie referentka Referátu územného plánu zaoberajúca sa cyklodopravou Ing. arch. Patrícia Rusnáková.

	Pre osadenie cyklosčítačov bolo navrhnutých 8 možností pre ich osadenie na hlavných trasách cyklotrás a 2 možnosti na ich osadenie na vedľajších syklotrasách. Konkrétny výber ich umiestnenia bude zrealizovaný v spolupráci s cyklokoalíciou.

	Prítomní členovia  komisie dopravy súhlasia s navrhovaným rozmiestneným cyklosčítačov na území Mestskej časti Bratislava-Ružinov.

Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
6	6	0	0	
PRIJATIE NÁVRHU	prijatý	

K bodu č. 4

Zásobník návrhov na obstaranie projektovej dokumentácie pre rekonštrukcie komunikácií a chodníkov v Mestskej časti Bratislava-Ružinov. 

	Mgr. Alexandra Szökeová, vedúca Odboru územného plánu, regionálneho rozvoja a dopravy, predložila komisii návrh na vypracovanie PD na 4 komunikácie v lokalite Nivy, Štrkovec, Prievoz a na vypracovanie 3 chodníkov v lokalite Trávniky, Nivy a Trnávka. Ďalej komisiu oboznámila so zásobníkom návrhov na spracovanie PD na 25 komunikácii, v niektorých prípadoch vrátane chodníkov.

	Členovia komisie dopravy vyjadrili svoj súhlas s daným návrhom. 

Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
6	6	0	0	
PRIJATIE NÁVRHU	prijatý	

K bodu č. 5

Prerokovanie podnetov od občanov ohľadom zriadenia priechodov pre chodcov.

	S problematikou podnetov občanov na vyznačenie priechodov pre chodcov členov Komisie dopravy oboznámil Ing. Ladislav ILLA, dopravný inžinier Referátu regionálneho rozvoja a dopravy. Upozornil prítomných, že sa nejedná len o vyznačenie vodorovným dopravným značením, ale aj stavebné úpravy súvisiace s bezbariérovou úpravou a úpravou pre nevidiacich a slabozrakých, čo v konečnom dôsledku znamená vypracovanie projektovej dokumentácie a jej odsúhlasenie.

	Priechody taktiež musia splniť požiadavky STN 73 6110 Projektovanie miestnych komunikácií, ktorá vyžaduje osvetlenie priechodu.

	Komisia dopravy s ohľadom na splnenie všetkých požiadaviek odporúča vypracovanie projektovej dokumentácie pre nasledovné priechody na uliciach:
1. Chlumeckého,  (Ružinov)
2. Pažítková – Prievozská,  (Ružinov)
3. Vietnamská – Na križovatkách,  (Trnávka) – Komisia dopravy žiada riešenie 4 priechodov na predmetnej križovatke.

	Priechod na ulici “Na križovatkách” je problematický z hľadiska majetkovo-právnych, nakoľko je potrebné vybudovať chodník na parcele v súkromnom vlastníctve majiteľov bytov v priľahlom bytovom dome.

Hlasovanie:
PRÍTOMNÍ	HLASOVALI  ZA	HLASOVALI  PROTI	ZDRŽALI SA HLASOVANIA	
5	5	0	0	
PRIJATIE NÁVRHU	prijatý	

K bodu č. 6

Rôzne

- Členovia Komisie dopravy prejednali navrhnuté odmeňovanie členov komisie dopravy,
- Mgr. Jozef Matušek predniesol podnet p. Richarda Mrvu vo veci legalizácie a úpravy parkoviska na Prešovskej ulici (oproti hatela Nivy), ktoré je stáleb vedené v katastrálnej mape ako trávnatá plocha.

Členovia Komisie dopravy o daných podnetoch nehlasovali.

                                                                            _________________________________
                                                                                              Ing. Peter Hrapko 
                                                                                                                                                 predseda komisie 
                      v zastúpení 
       Ing. Vladimír Sloboda v.r.
                                                                                                                                            poverený vedením komisie
Zapísala:
Ing. Vladimíra Koláčková
Referát regionálneho rozvoja a dopravy
Telefón:   02 / 48 284 421
Mobil:      0910 915 047
E-mail:     vladimíra.kolackova@ruzinov.sk